Кацането на Марс е планирано за 4 юли 1976 - национален празник на САЩ и 200 години от провъзгласяване на Декларацията за независимостта, но снимки на основното място за кацане показват, че теренът там е твърде груб за безопасно кацане. Кацането е забавено, докато се намери по-безопасно място. Учените отделят апарата/лендера "Викинг 1" от орбиталния комплекс на 20 юли (7 години от кацането на Аполо 11 на Луната) в 08:51 UTC и той се приземява в 11:53:06 UTC. Това е първият опит от страна на Съединените щати за кацане на Марс.